
  ประกาศองค์การบริหารส่วนตำบลนาโยงใต้
เรื่อง  การรับยืนยันสิทธิรับเงินเบี้ยยังชีพผู้สูงอายุขององค์การบริหารส่วนตำบลนาโยงใต้
 ประจำปีงบประมาณ พ.ศ. 2570
………………………………………………………………………


ตามที่กระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2566 หมวด 2 ข้อ 7 บุคคลใดที่มีอายุครบหกสิบปีบริบูรณ์ให้ยืนยันสิทธิรับเบี้ยยังชีพผู้สูงอายุโดยไม่ต้องลงทะเบียน และให้องค์กรปกครองส่วนท้องถิ่นอำนวยความสะดวกโดยการแจ้งไปยังผู้สูงอายุที่มีสิทธิ หากผู้สูงอายุมีความประสงค์ที่จะรับเงินเบี้ยยังชีพผู้สูงอายุ  ให้แนบเอกสารหลักฐานข้อมูล เพื่อยืนยันสิทธิตนเองไปยังองค์กรปกครองส่วนท้องถิ่น 


เพื่อให้การดำเนินการรับยืนยันสิทธิรับเงินเบี้ยยังชีพผู้สูงอายุ ตามที่กระทรวงมหาดไทย 
ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2566 องค์การบริหารส่วนตำบลนาโยงใต้จึงขอประกาศให้ผู้สูงอายุที่มีคุณสมบัติตามหลักเกณฑ์ดังต่อไปนี้ และมีความประสงค์
จะขอรับเงินเบี้ยยังชีพผู้สูงอายุไปติดต่อยืนยันสิทธิการรับเงินเบี้ยยังชีพผู้สูงอายุ ตามวัน เวลา และสถานที่
ที่องค์การบริหารส่วนตำบลนาโยงใต้ กำหนด
1. คุณสมบัติของผู้สูงอายุจะมีสิทธิได้รับเงินเบี้ยยังชีพผู้สูงอายุ
1.1  คุณสมบัติของผู้มีสิทธิจะได้รับเงินเบี้ยยังชีพผู้สูงอายุ ต้องมีคุณสมบัติ ดังต่อไปนี้

(1) มีสัญชาติไทย
(2) มีชื่ออยู่ในทะเบียนบ้านในเขตองค์การบริหารส่วนตำบลนาโยงใต้
(3) มีอายุหกสิบปีบริบูรณ์ขึ้นไป ซึ่งได้ยืนยันสิทธิขอรับเงินเบี้ยยังชีพผู้สูงอายุต่อ องค์กรปกครองส่วนท้องถิ่น
(4) เป็นผู้ไม่มีรายได้หรือมีรายได้ไม่เพียงพอแก่การยังชีพตามที่คณะกรรมการผู้สูงอายุแห่งชาติตามกฎหมายว่าด้วยผู้สูงอายุกำหนด



ทั้งนี้ คณะกรรมการผู้สูงอายุแห่งชาติอยู่ระหว่างการพิจารณากำหนดคุณสมบัติ
ของผู้มีสิทธิรับเงินเบี้ยยังชีพผู้สูงอายุตามข้อ 6 (4) ดังนั้น ในระหว่างที่คณะกรรมการผู้สูงอายุแห่งชาติ ยังมิได้มีการกำหนดคุณสมบัติของผู้มีสิทธิรับเงินเบี้ยยังชีพผู้สูงอายุดังกล่าว ให้องค์กรปกครองส่วนท้องถิ่น
ใช้คุณสมบัติผู้รับเงินเบี้ยยังชีพผู้สูงอายุ ตามกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 และที่แก้ไขเพิ่มเติม ไปพลางก่อน



ข้อ 6 (4) ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจหรือองค์กรปกครองส่วนท้องถิ่น ได้แก่
(1) ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน
(2) ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น
(3) ผู้ที่ได้รับเงินเดือน ค่าตอบแทน รายได้ประจำ 
/หรือผลประโยชน์ตอบแทนอื่น...

หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำตาม (ก) (ข) หรือ (ค) ไม่รวม ผู้พิการหรือผู้ป่วยเอดส์ ตามระเบียบกระทรวงมหาดไทย ว่าด้วยการการจ่ายเงินสงเคราะห์เพื่อการ
ยังชีพขององค์กรปกครองส่วนท้องถิ่น พ.ศ.2548 หรือผู้ที่ได้รับสวัสดิการอื่นตามมติคณะรัฐมนตรี


1.2 ขั้นตอนการยืนยันสิทธิการรับเบี้ยยังชีพผู้สูงอายุ


ให้ผู้สูงอายุที่อยู่ในเขตพื้นที่องค์การบริหารส่วนตำบลนาโยงใต้ ที่มีคุณสมบัติดังกล่าวข้างต้น หากมีความประสงค์จะรับเงินเบี้ยยังชีพผู้สูงอายุ ให้ทำการยืนยันสิทธิการรับเงินเบี้ยยังชีพผู้สูงอายุ ตามวัน เวลา และสถานที่ที่องค์การบริหารส่วนตำบลนาโยงใต้กำหนดด้วยตนเอง โดยแนบเอกสารหลักฐานข้อมูล
เพื่อยืนยันสิทธิตนเองต่อองค์การบริหารส่วนตำบลนาโยงใต้ ได้แก่
(1) แบบยืนยันสิทธิการขอรับเงินเบี้ยยังชีพผู้สูงอายุ

(2) บัตรประจำตัวประชาชน (ฉบับจริง)
(3) ทะเบียนบ้านฉบับเจ้าบ้าน (ฉบับจริง)
(4) สมุดบัญชีเงินฝากธนาคารเพื่อการเกษตรและสหกรณ์การเกษตร (ธกส.) 
หรือหากผู้สูงอายุไม่สามารถแจ้งความประสงค์การรับเงินเบี้ยยังชีพผู้สูงอายุด้วยตนเองได้ ผู้สูงอายุอาจมอบอำนาจเป็นลายลักษณ์อักษรให้บุคคลอื่นเป็นผู้ไปแจ้งความประสงค์การรับเงินเบี้ยยังชีพ
แทนผู้สูงอายุก็ได้ โดยให้กรอกรายละเอียดตามแบบยืนยันสิทธิการรับเงินเบี้ยยังชีพผู้สูงอายุให้ถูกต้องครบถ้วนและให้ยื่นแบบยืนยันสิทธิ พร้อมเอกสารหลักฐานของผู้สูงอายุ และเอกสารมอบอำนาจ ดังนี้
(1) แบบยืนยันสิทธิการขอรับเงินเบี้ยยังชีพผู้สูงอายุ

(2) หนังสือมอบอำนาจการยืนยันสิทธิการรับเงินเบี้ยยังชีพผู้สูงอายุ
(3) สำเนาบัตรประจำตัวประชาชนหรือบัตรอื่นที่ออกโดยหน่วยงานรัฐที่มีรูปถ่าย
ของผู้มอบอำนาจและผู้รับมอบอำนาจ อย่างละ 1 ฉบับ
(4) สมุดบัญชีเงินฝากธนาคารเพื่อการเกษตรและสหกรณ์การเกษตร (ธกส.) 
ของผู้สูงอายุ หรือสมุดบัญชีในนามบุคคลที่ได้รับมอบอำนาจเป็นลายลักษณ์อักษรจากผู้สูงอายุที่มีสิทธิรับเงินเบี้ยยังชีพผู้สูงอายุ
1.3 การจ่ายเงินเบี้ยยังชีพผู้สูงอายุ
ผู้สูงอายุที่ได้รับการยืนยันสิทธิการรับเงินเบี้ยยังชีพผู้สูงอายุ จากองค์การบริหารส่วนตำบล
นาโยงใต้แล้วจะได้รับเงินเบี้ยยังชีพผู้สูงอายุขององค์การบริหารส่วนตำบลนาโยงใต้ ในอัตราแบบขั้นบันใด 
หรือตามมติคณะรัฐมนตรี ภายในวันที่ 10 ของทุกเดือน โดยแยกเป็นช่วงระยะเวลาดังนี้
1) ผู้สูงอายุที่จะมีอายุครบ 60 ปีบริบูรณ์ ในปีงบประมาณ พ.ศ. 2570 ซึ่งเป็นบุคคลที่เกิดระหว่างวันที่ 2 กันยายน 2509 – 1 กันยายน 2510 หากมีคุณสมบัติครบถ้วน โดยจะมีสิทธิได้รับเงิน
เบี้ยยังชีพผู้สูงอายุในเดือนถัดไปจากเดือนที่มีอายุครบ 60 ปีบริบูรณ์ ในปีงบประมาณ พ.ศ. 2570 (สำหรับผู้สูงอายุที่เกิดวันที่ 1 ให้ได้รับเบี้ยยังชีพผู้สูงอายุในเดือนนั้น)
2) ผู้สูงอายุที่มีอายุครบ 60 ปีบริบูรณ์แล้ว ซึ่งเป็นบุคคลที่เกิดก่อนวันที่ 1 กันยายน 2509 ที่ยังไม่เคยลงทะเบียน/ยืนยันสิทธิรับเงินเบี้ยยังชีพผู้สูงอายุมาก่อน หากมายืนยันสิทธิและมีคุณสมบัติครบถ้วนให้ได้รับเบี้ยยังชีพผู้สูงอายุในเดือนถัดไป ในงบประมาณ พ.ศ.2569
/3) ผู้สูงอายุ...

3) ผู้สูงอายุที่ย้ายภูมิลำเนาและได้รับเงินเบี้ยยังชีพจากองค์กรปกครองส่วนท้องถิ่นอื่นหรือกรุงเทพมหานคร ที่ยังไม่ได้ยืนยันสิทธิรับเงินเบี้ยยังชีพผู้สูงอายุ หากมีความประสงค์และได้ดำเนินการยืนยันสิทธิ 
ณ องค์การบริหารส่วนตำบลนาโยงใต้ และจะได้รับเงินเบี้ยยังชีพผู้สูงอายุ (แห่งใหม่) ในเดือนถัดไป 
ในงบประมาณ พ.ศ. 2569
2. ระยะเวลาการยืนยันสิทธิการรับเบี้ยยังชีพผู้สูงอายุ
องค์การบริหารส่วนตำบลนาโยงใต้ เปิดรับการยืนยันสิทธิการรับเงินเบี้ยยังชีพผู้สูงอายุ ตั้งแต่เดือนตุลาคม  2568 จนถึงวันที่ 30 ธันวาคม 2568 และตั้งแต่เดือนมกราคม 2569 - วันที่ 30 กันยายน 2569 ทุกวันจันทร์ - วันศุกร์ในวัน เวลาราชการ ณ งานพัฒนาชุมชน สำนักปลัด องค์การบริหารส่วนตำบล
นาโยงใต้ อำเภอเมือง จังหวัดตรัง
3.  การตรวจสอบประกาศรายชื่อผู้มีสิทธิได้รับเงินเบี้ยยังชีพผู้สูงอายุ
หลังจากผู้สูงอายุยืนยันสิทธิเพื่อขอรับเงินเบี้ยยังชีพผู้สูงอายุไว้กับทางองค์การบริหารส่วนตำบลนาโยงใต้แล้ว สามารถตรวจสอบประกาศรายชื่อผู้มีสิทธิได้รับเงินเบี้ยยังชีพผู้สูงอายุได้ภายในสิ้นเดือนที่ขอมายืนยันสิทธิ ณ ที่ทำการองค์การบริหารส่วนตำบลนาโยงใต้ และเว็บไซต์ขององค์การบริหารส่วนตำบลนาโยงใต้ 
ที่ www.nayongtai.go.th

จึงขอประกาศให้ทราบโดยทั่วกัน

ประกาศ  ณ  วันที่  30  เดือน กันยายน  พ.ศ. 2568

    (นายพิภพ ทองโอ)




   นายกองค์การบริหารส่วนตำบลนาโยงใต้  
